Dlho trvajuci vlhky kasel
Dobry den, 
Dcera, 7 rokov, uz asi mesiac bojuje s vlhkym kaslom. Vybrala ATB Sumamed, tak sa pridruzil vytok z nosa. Zatial 3 dni uzivala Pamycon. Je mozne, ze ten jej sposobuje zatekanie hlienu do hrdla a drazdi este viac na kasel? Dnes rano mala zateceny zlty hlien v hrdle. Poradte, co by pomohlo
Dobrý deň,
ďakujeme za Vašu otázku.
Hlien z nosa môže zatekať do spodných častí dýchacích ciest a tým dráždiť na kašeľ. Odporúčam vám zabezpečiť dieťaťu dostatočnú nosnú hygienu sprejom s morskou vodou. Veľmi obľubený pri týchto problémoch je
Sterimar Cu
. Je to morská voda s obsahom medi, ktorá pôsobí protizápalovo. Oplachovanie sliznice týmto prípravkom pomáha chrániť pred prechladnutím a bakteriálnymi infekciami a je vhodný na dlhodobé užívanie. Aplikujte ho 2 až 6 vstrekov do každej nosnej dierky v priebehu dňa. Kombinovať ho môžete spolu s perorálnymi kvapkami
Sinupret
na vnútorné užívanie. Tento liek sa používa pri akútnych a chronických zápaloch prinosových dutín a dýchacích ciest, ako aj podporná liečba pri antibakteriálnej liečbe. V prípade vášho dieťaťa je dávkovanie 3x denne 15 kvapiek. Nezabudnite tiež na dostatočnú hygienu rúk, pravidelné vetranie a zvlhčovanie prostredia v domácnosti.
Kašeľ, ktorý trvá viac ako 3 týždne, označujeme ako chronický kašeľ. Dlhotrvajúci kašeľ sa môže vyskytovať pri viacerých ochoreniach ako sú napríklad alergie, astma, refluxná choroba pažeráka, ochorenia srdca a iné. Vyskytuje sa tiež aj u fajčiarov, ale môžu ho spôsobiť aj baktérie alebo vírusy.
Pokiaľ kašeľ trvá dlhšie ako 3 týždne aj naprike užívaniu antibiotík je potrebné absolvovať opätovné vyšetrenie u lekára, ktorý na základe dôkladného vyšetrenia určí príčinu kašľa a následnú liečbu.
Prajem skorú úľavu od ťažkostí.
S pozdravom,
PharmDr. Anna Pacalajová